cyanic-selkie/wikianc huggingface dataset:
Историја на Германија
Германски племиња
Се смета дека појавувањето на германските племиња како етнос се случило во времето на бронзената доба или најдоцна во времето на железната доба. Германските племиња потекнуваат од јужна Скандинавија и Северна Германија кои започнале со своето населување кон југ, исток и запад во 1 век п.н.е. Тие влегле во контакт со келтските племиња во Галија како и со персиските, балтичките и словенските во Источна Европа. Многу малку е познато за раната историја на германите. Она кое е познато е нивните воени конфликти со Римското Царство. Во времето на римскиот цар Октавијан Август и под раководство на римскиот генерал Публиј Квинтилиј Вер започнала Битката за зазимање на германските територии, кои се простирале од реката Рајна до Урал. Во тоа време германите се запознале за првпат и со римската тактика и нивното воено искуство, но и покрај големината на Римското Царство, тие успеале да ја задржат својата идентичност. Во 9 година германите им нанеле голем пораз на генерал Публиј Квинтилиј Вер во битка на Тевтобургската планина. Според легендата, императорот Октавијан Август долго време не можел да се помири со поразот, имајќи секојдневни кошмари. Териториите на кои се наоѓа денешна Германија останале надвор од границите на Римското Царство. Во околу 100 година, германите се населиле по Дунав и Рајна, зазимајќи голем дел од територијата на денешна Германија. Во 3 век веќе се појавиле голем број на германски племиња, од кој најпознати биле: алемани, франки, чати, саксонци и други. Во 260 година, германските племиња започнале да ја преминуваат својата граница, зазимајќи некои територии од Римското Царство.
Франки
Меровинзите завладеале со Северна Галија во 486 година. Во текот на 5 век и 6 век тие исто така завладеале со неколку германски племиња и кралство и ги поставиле под своја контрола како автономни грофовии. Франкиските колонизатори биле принудени да се преместат во новоосвоените територии. На локалните завладеани германски племиња им било дозволено да ги зачуваат своите закони, но биле принудени да ја променат својата религија.
Франска империја
По пропаѓањето на Западното Римско Царство, Франките создале своја империја под раководство на Меровинзите, потчинувајќи ги другите германски племиња. Швабија во рамките на Франкија станала грофовија во 496 година по Битката кај Tолбиjак. Кралот Хлодовик I веќе ги имал зеземено поголемиот дел од територијата на денешна Германија и покренал нови походи кон Саксонија, додека југоисточниот дел од денешна Германија останале под власта на Остроготите. Во 531 година, Саксонците и Франките го зазеле кралството Турингија. Саксонското население се населило во областа Унштрут. Во времето на разделувањето на Франкија, нивните германски територии биле дел од Австрија. Во 718 година, Карл Мартел започнал воени дејствија против Саксонија, поради фактот што таа му ја откажала својата помош за Неустрија. Во 751 година, Пипин III ја примил титулата крал, а самата титула му била дадена од страна на Црквата. По смртта на Хлодовик I, кралството му било поделено помеѓу неговите синови, но со помош на силната војска која ја поседувале тие продолжиле со проширување на кралството. Обидот за обединување на Хлотар I бил неуспешен и по неговата смрт во 561 година кралството доживеало повтоено разделување. Од него биле формирани нови четири држави: Австразија на север со престолнина Ремс, Неустрија на запад со престолнина Париз, Аквитанија на југозапад со престолнина Бордо и Бургундија на југоисток со престолнина Орлеан. Од 7 век меровингските кралства започнале да слабеат во поглед на својата моќност. Власта во тие држави била заземена од страна на министри кои се нарекувале мајордоми. Со текот на времето, помеѓу овие министри започнало да се појавува конкурентност и соперништво. Мајордомот на Австразија, Пипин II успеал да ги победи Неустрија и Бургундија во 687 година и да ги стави под негова надлежност. Така тој го обединил кралството, и покрај тоа што кралството се состоело од повеќе кралеви. Неговиот син, Карло Мартел (714-741) ја продолжил завојувачката политика, а во 732 година успешно се справил и со маврите. Пред неговата смрт, тој го разделил кралството на своите синови. Од нив, Пипин III се покажал како најспособен при раководството. Најважно од неговото владеење е тоа што тој се прогласил за крал и ја оформил династијата на Каролинзите.
Среден век
Во периодот од 843 до 880 година,по големиот број на конфликти, Франкија била разделена на неколку делови. Германското Царство се појавила како наследник на западното франкиско кралство или Западна Франкија. Од 919 до 936 година, германските народи (Франки, Ваварци, Саксонци, Шваби) се обединиле под раководство на Анри Саксонски, кој ја земал титулата крал. За првпат, поимот кралство (царство) на германците ("Regnum Teutonicorum") се добавило кон Франкија, макар што "Teutonicorum" во почетокот означувало нешто поблиску на царство на германските племиња отколку на германско царство. Во 936 година, Отон I бил крунисан за цар во Ахен ).. Тој ја засилил кралската власт назначувајќи епископи и опати за кнезови на империјата и преку тоа ја оформил и националната црква. Во 951 година, Отон Велики се оженил за кралицата Аделхајд, преку кој тој ја добил титулата Ломбард. Веќе во 962 година, Отон Велики бил крунисан за император во Рим, зазимајќи го наследството на Карло Велики. Преку тоа, Отон Велики обезбедил и голема поддршка од страна на папата.
Во 1033 година, Светото Римско Царство го уништило кралството Бургунди ставајќи го под нејзина контрола во времето на Конрад II. За време на управувањето на неговиот син, Хенри III, Светото Римско Царство ја подржила клуниакската реформа на црквата, забраната на симонијата и безбрачноста на свештениците. Во ова време, империјата била под власта на папата во позадина.
Следувал конфликтот помеѓу Анри IV и папа Григориј VII. Папата сакал да си ја врати својата раководна улога во Западна Европа, и германскиот цар да му стане вазал. Хенри IV попаднал во тешка положба и бил принуден да отиде кај Григориј VII, за да бара помилување. Императорот отишол во резиденцијата на папата во Каноса. Бил принуден неколку денови да го чека папата гладен и необлечен. По неколку денови папата го примил и му простил. Со оваа победа над императорот, папата во Западна Европа уште повеќе добил можност за наложување на христијанството како и подоцната поддршка за крстоносните војни. Во 1222 година се дошло до привремено помирување помеѓу Хенри V и папата.
Периодот од 1096 до 1291 година претставува епохата на крстоносните војни. Биле создадени религиозни рицарски ордени, од кој најпознати се: Витези-Темплари, Малтешкиот ред и Тевтонскиот ред.
Од 1100 година започнале да се градат нови градови во близина на замоците, дворците на епископите и манастирите. Во градовите започнале да се создаваат општинските права и слободи. Некои градови станале слободни империски центри, кои не биле зависни од кнезовите или епископите. Единствено биле потчинети кон императорот. Градовите биле управувани од страна на патрици. Германската колонизација и основањето на нови градови и села започнала кон исток во регионите на Бохемија, Шлеска, Померанија и Ливонија, кои биле населени претходно претежно со словени. Во периодот од 1152 година до околу 1190 година во времето на владеењето на Фридрих I од династија Хоенштауфен, империјата ги заладила односите со Guelph. Австрија била претворена во одделна грофовија по силата на Privilegium Minus од 1156 година. Барбароса се обидел да ја задржи својата контрола врз Италија. Во 1177 се дошло до договор помеѓу императорот и папата во Венеција.
Во 1180 година, Анри Лав бил прогонен од страна на месните жители и Баварија се дала на Ото од династијата Вителсбах, династија која со Баварија раководела сè до 1918 година. Од друга страна пак, Саксонија била разделена. Во периодот од 1212 година до 1250 година, Фридрих II создал модерна, професионално административна држава во Сицилија. Преку тоа тој ги подновил своите планови за завлдување на Италија, кое довело до создавање на нов конфликт со папството. Борбата со папата целосно ја исцрпила државата. По неговата смрт паднала и неговата династија Хоенштауфен. Следувал период на безвластие односно период во кој немало император. Врз основа на Златната була од Римини, големиот водач на Тевтонските витези Херман вон Салца и војводата Конрад I од Масовије заедно ги нападнале Старите Пруси во 1226, за да ги покрстат во крстоносниот поход на Прусите. Тогаш витезите биле обвинети за малверзации во полската управа и образување на независната Монашка држава на Тевтонски витези. Редот ја губи својата цел кога соседна Литванија го прифаќа христијанството. Сместен во Прусија, Редот почнува походи кон своите христијански соседи, царството Полска, Големо војводство Литванија и Република Новгород, откако целосно го асимилира Ливонијскиот ред. Благодареније на своите достигнувања, Редот постигнува голема градска економија, вработува голем број на европски трговци и станува морска сила на Балтичкото Море. За време на владеењето на Максимилијан I од 1493 до 1519 година, императорот се обидел да направи големи реформи во царството, создавајќи Врховен императорски суд, воведувајќи императорски данок, силата на Рајхот се зголемила. Но и покрај воведените реформи, империјата била изложена на разделување на нејзините територии. Неуспешните преговори помеѓу императорот Лудвиг IV и папата во 1338 година довеле до создавање на Рензенскиот договор, во кој договор било договорено по избирањето на еден император тој ја преземал таа функција без да чека потврда од папата.
Падот на империјата
Од 1640 година, Браденбург започнал да ја зголемува својата моќ под раководство на Фридрих Вилхелм. Вестфалскиот мировен договор кој бил потпишан во 1648 година дал уште поголема можност за завладување со Источна Померанија. Била образувана апсолутна форма на управување. Во 1701 година, Фридрих Ванденбургски бил прогласен за крал на Прусија. Од 1713 година до 1740 година, кралот Фридрих Вилхелм I Прусија ја образувал како високо централизирана територијална држава. Во тоа време Луј XIV, крал на Франција, успеал да завладее со делови од Елзас и Лотарингија. Во 1683 година Турците Османлии за првпат доживеале пораз пред портите на Виена од страна на полската армија водена од страна на Јан III заедно со австриските војски под раководство на Карло IV. Унгарија била покорена, а Австрија станала голема светска сила.
Германски Сојуз
По паѓањето на Наполеон, европските монарси и императори се собрале во Виена во 1814 година за да направат план за идното управување на Европа под раководство на австрискиот принц Клеменс фон Метерних. На териториите на веќе поранешната Свето Римско Царство се создал Германски Сојуз од 39 територијални држави и истите биле под влијание на Австрија. Сојузот се состоел од Федерално Собрание (Bundestag), кое се наоѓало во Франкфурт.
Во 1819 година, Карл Лудвиг Занд го убил писателот Август фон Коцебу, кој претходно се подигрувал со либералните студентски организации. Принцот Метерних ова го искористил за свикување на конференција на која учествувале Прусија, Австрија и уште осум држави. По конференциата бил даден почетокот на т.н. следење на демагозите кои ги распространувале своите револуционерни и националистички идеи. Во 1834 година бил создаден нов сојуз наречен Цолверејн (Zollverein), помеѓу Прусија и повеќето германски територијални држави а Австрија била изоставена од сојузот. Незадоволството пред сè од политички и социјален план довел до конфликт во 1848 година. Во мај истата година, германскиот парламент во Франкфурт заседавал во црквата Свети Павле сè со цел да се создадат основите на новиот германски Устав. Но, револуцијата од 1848 година била неуспешна. Кралот Фридрих Вилхелм IV се откажал од императорската круна, парламентот во Франкфурт се распуштил. Германскиот Сојуз се обновил во 1850 година.
Во 1862 година, принцот Бизмарк бил номиниран за главен министер на Прусија како акт против либералната опозиција. Во периодот од 1863 до 1864 година на виделина излегол спорот помеѓу Прусија и Данска во врска со Шлезвиг кој за разлика од Холштајн не бил дел од германскиот сојуз и кој данските власти сакале да го вклучат во составот на Кралство Данска. Ова довело до Германо-Данска војна, во која Прусија поддржана од страна на Австрија ја поразила Данска. Така Шлевсиг и Холштајн биле дадени на Австрија и Прусија. Во меѓувреме, поради недоразбирања се дошло и до војна помеѓу Прусија и Австрија во 1866 година, во која Прусија на крај извојувала победа.
Северногермански Сојуз
Во 1866 година, германската конференција била распуштена. На нејзиното место бил создаден Северногермански Сојуз кој бил раководен од страна на Прусија. Австрија не била дел од сојузот. Овој сојуз постоел од 1867 до 1871 година, во времето на распаѓањето на Германскиот Сојуз и создавањето на Германското Царство. Преку тој сојуз, Прусија добила контрола врз 22 територијални дрќави во Северна Германија и Јужна Германија.
Вајмарска Република
Вајмарска Република (германски: Weimarer Republik) или официјално Германски Рајх (Deutsches Reich) се нарекува Германија во периодот од 1919 до 1933 год. Овој период е познат како Вајмарски период. Името го добила по градот Вајмар, каде што се одржал национален собир за донесување на нов устав (којшто стапил насила од 11 август 1919 г.) за Германија по поразот во Првата светска војна.
Сепак во овој период официјалното име на државата било „Германски Рајх“, а името „Вајмарска Република“ е употребувано само од историчарите денес. Вајмарската Република била создадена во февруари 1919, а престанала да постои со доаѓањето на Адолф Хитлер на власт во март 1933, кога Германија била позната како Третиот Рајх.
Првиот обид за создавање на либерална демократска Германија пропаднал со доаѓањето на Хитлер и Нацистичката партија на власт, иако уставот од 1919 бил задржан, промените што биле направени во 1933 (познати како Gleichschaltung) тотално го уништиле принципот на слободна демократија. Овие промени во уставот се бележат како крај на Вајмарската Република.
Нацистичка Германија
Нацистичка Германија или Третиот Рајх се однесува на историјата на Германија меѓу 1933 и 1945, кога била под власт на Националсоцијалистичката германска работничка партија, или Нацистичката партија, на чело со Адолф Хитлер како канцелар.
Третиот рајх, користен како синоним за нацистичка Германија, доаѓа од германскиот израз „Drittes Reich“, во превод Трето Царство. Терминот првпат е искористен во 1922 како наслов на книга од конзервативниот писател ван ден Брук. Прифатен е од нацистичките германски пропаганди, која гледала на Светото Римско Царство како прво, Германското Царство (1871 - 1918 второ и својот режим како трето.
Нацистичката партија се обидела да ги измеша традиционалните германски симболи со симболите на партијата со цел да се поистоветуваат. Така партијата користела поими како „Трето Царство“ и „Илјадагодишно Царство“ за да ги поврзе славната историја на Германија и славната иднина.
За време на своето дванаесетгодишно владеење, нацистите пратиле масивни војски низ речиси цела Европа, освен Швајцарија, Шпанија, Лихтенштајн, Шведска, Португалија, Андора, Ватикан и подрачјата крај планината Урал. Како дел од тоа, нацистите ја поддржувале идејата за Голема Германија, со интеграција на сите луѓе со чисто германско потекло. Оваа политика се манифестирала и со уништувањето на околу 11 милиони припадници на разни малцинства (Евреи, Цигани, Словени), политички противници (комунисти, социјалисти, либерали) и социјални групи (инвалиди, хомосексуалци), како и десетина милиони други, како директен или индеректен резултат од воените операции.
Разделување на Германија
По војната, Германија како поразена страна била окупирана од Сојузниците. По започнувањето на Студената војна, Германија била поделена на Западна Германија, поддржана од Западниот блок, и Источна Германија, поддржана од Советскиот Сојуз. Главниот град Берлин исто така бил поделен на Источен Берлин и Западен Берлин. Во 1961. СССР го изградиле Берлинскиот ѕид, со што и физички го изолирале Западен Берлин од остатокот на Источна Германија. Западните сили продолжиле да трошат огромни средства за да го одржат функционирањето на Западен Берлин како симбол на западниот капитализам и демократија.
Падот на комунизмот
Падот на Берлинскиот ѕид бил првиот чекор во обединувањето на Германија кое се завршило на 3 октомври 1990 година. По колапсот на советскиот модел на комунизмот во светски размери, двете Германии во 1990 биле соединети, иако разликите меѓу истокот и западот, заедно се хроничната невработеност и слабиот економски раст, ќе продолжат да бидат предизвици за земјата.
Калдерашкоромски јазик
Калдерашкоромски јазик — група влашкоромски дијалекти со коишто се служат Калдерашите, главно во Романија. Главен јазичен допир имал со романскиот јазик.
Хорка
Хорка (Horka) — општина во округот Герлиц, во Саксонија, Германија.
Цветна формула
Цветна формула е израз во кој деловите на цветот се означени со голема почетна буква со нивното латинско име:
Други знаци кои се користат се:
Пример, цветната формула на шипинка е: * K5 C5 A~ G~ - цветот е актиноморфен, чашката е составена од 5 чашкини ливчиња, венчето е составено од 5 венечни ливчиња, андрецеумот се состои од голем број на прашници, гинецеумот се состои од голем број на плодни ливчиња.
Оптимизација на пребарување
Оптимизација на пребарување е процес на подобрување, односно зголемување на волуменот и квалитетот на сообраќајот кон една мрежна страница. Притоа, овој процес се остварува преку природни, бесплатни органски или алгоритмички трикови, за разлика од други форми, како што е маркетингот на алатки за пребарување за кој треба да се плати определена цена. Теоријата вели дека колку една страна побрзо или повисоко се пласира во списокот на резултати, толку повеќе ќе добие посетители, односно сообраќај. SEO може да таргетира различни типови на пребарувања како што се пребарување на слики, локално пребарување, видео пребарување и индустриски специфични вертикални пребарувања. Како семрежната маркетиншка стратегија, SEO зема впредвид како алатките за пребарување функционираат и што всушност луѓето пребаруваат. Оптимизирање на една Web страна бара средување на нејзината содржина, HTML-то и поврзаното кодирање за да се зголеми и важноста на определени клучни зборови а и за да се тргнат бариерите што ги носат индексираните активности на алатките за пребарување. Акронимот SEO стои за search engine optimization односно оптимизација на алатките за пребарување, термин усвоен од индустријата на консултанти, кои ја извршуваат оптимизацијата во корист на клиентите, и од страна на вработените кои извршуваат SEO услуги. Овие лица можат да ја понудат услугата на оптимизација сама или во склоп на поширока маркетинг кампања. Бидејќи најчесто оптимизацијата бара промена на HTML јазикот, многу е покорисно и поефективно SEO тактиките да бидат вклучени уште во изработката и дизајнот на Web страната. Терминот „search engine friendly” односно,пријателски настроена алатка за пребарување значи дека мениата, сликите, видеата, картичките за купување и други елементи се оптимизирале за целта на алатките за пребарување.
Развој
Web-мастерите и обезбедувачите на содржина почнале да ги оптимизираат страните за алатките за пребарување во средината на 90'тите години со појавата на првите алатки за пребарување. Првенствено, се што Web професионалците требaше да направат беше да ја впишат Web страната или URL-то на алатките за пребарување кои потоа праќаа „пајак„ да „лази„ по таа страна, да извлече врски кон други страни од неа и да ја врати добиената информација на страната која требаше да биде индексирана. Процесот вклучува „пајак„ на алатките за пребарување, којшто ја симнува и зачувува страната на опслужувачот за алатката за пребарување, кадешто втора програма, позната како indexer извлекува различни информации за страната, како што се зборовите кои таа ги содржи и каде се сместени, како и тежина за определени зборови, и сите врски што ги содржи страната, коишто потоа се сместени во распоред за ползење односно пребарување.
Раните верзии на алгоритмите за пребарување се потпираа на обезбедената информација од Web–мастерите како што се keyword meta tag или index files. Мета ознаките обезбедуваат водич низ содржината на секоја Web страна. Користењено на „мета дата„ за индексирање на страниците подоцна излезе малце корисно, бидејќи изборот на “keyword meta tag” неточно ја претставуваше вистинската содржина на страната.Неточната, некомплетната и неконзистентната дата во „мета таговите” ги рангираше страните за ирелевантни пребарувања. Обезбедувачите на содржина исто така се обидеа да манипулираат со атрибути во HTML изворот за да постигнат подобро рангирање. Со концентрацијата на „клучните зборови„ коишто беа во целосна надлежност на Web–мастерите раните алатки за пребарување страдаа од злоупотреба и манипулација во ранкирањето. За да се обезбедат подобри резултати за корисниците, алаткиоте за пребарување мораа да се осигураат дека страните што резултираат ги покажуваат релевантните информации наместо неповрзани страни коишто беа преполнети со „клучни зборови„ од страна на безкрупулозните Web–мастери.
Студентите на Стенфорд, Larry Page i Sergey Brin, го развија „buckrub”,алатка за пребарување која што се потпираше на математички алгоритам за рангирање на важноста на страните. Бројот пресметан преку алгоритамот е функција на квантитетоти јачината на внатрешните линкови.
Page и Brin го основаа Google во 1998. Тие се погрижија при рангирањето на страните да ги вклучат и „off-site факторите” (како што се PageRank и hyperlink анализа) и „on-site факторите” (како што се keyword frequency, meta tags, headings, links and site structure). Google тврди дека користи голем број на фактори во алгоритмите за рангирање за да се намали манипулацијата во линковите;користат преку 200 сигнали но тие не ги откриваат на јавноста.
Индексирање
Водечките алатки за пребарување, како што се Googlе и Yahoo, користат т.н.crawlers за пронаоѓање на страни во нивните алгоритамски резултати од пребарувањата. Страните коишто се поврзани со други индексирани страни не мора да се впишат бидејќи тие автоматски се пронаоѓаат. Некои алатки за пребарување, како што е Yahoo, оперираат со тоа што треба да се плати определена цена, или како пакет цена или цена по еден клик. Со ова тие гарантираат вклучување во базата на податоци, но не и специфично рангирање во резултатите од пребарувањето. Google го нуди Google webmaster tools, којшто осигурува дека сите врски се пронајдени, особено страни коишто не можат автоматски да се најдат преку следење на линкови.
Во SEO се вклучени два главни процеси:
Превенција при пребарување
За да се одбегне непосакувана содржина во индексите за пребарување, webmaster-ите можат да им наложат на „пајаците” да не пребаруваат определени податотеки преку стандардните „роботи”. Дополнително, страна може да биде исклучена од базата на податоци на алатките за пребарување преку употребата на посебни мета тагови. Кога алатката за пребарување посетува страна, роботот не ги покажува тое страни коишто се исклучени. Но, бидејќи алатката за пребарување има копија од овој податотека,таа понекогаш може и да ги листа страните коишто webmaster-от не сакал да бидат прикажани. Страни чиешто пребарување е превентирано се обично страни за кои е потребно посебно логирање.
Добра наспроти лоша практика
Техниките на SEO се класифицирани во две пошироки групи:
Ваквата класификација всушност претставува White hat SEO или Black hat SEO. Првите резултираат со долг век на траење, додека првите се пократкотрајни, односно функционираат сè додека алатките за пребарување не ја откријат нивната вистинска намена. Една SEO тактика може да се класифицира дека припаѓа на White hat ако е според водичот на алатките за пребарување и не вклучува измама. Бидејќи не постојат пишани правила, многу е битно содржината што е индексирана и рангирана да биде истата содржина којашто корисникот ќе ја види на екранот. Овој принцип ни вели да ја составиме содржината како за корисниците а не за алатките за пребарување и дури тогаш да ја направиме лесно достапна за „пајаците”. Техниките на Black hat се обидуваат да рангираат на начин кој не е одобрен од SEO и вклучува измама. Една ваква техника е користење на текст којшто е скриен, ова може да биде или како текст со боја слична на позадината или да е позициран надвор од екранот. Ваквите техники можат да бидат казнети, или преку намалување на нивното рангирање или преку исклучување од базата на податоци. Ваквите техники можат да се спроведат или автоматски преку алгоритмите на алатките за пребарување или преку рачно разгледување на страните.
Зголемување на важноста
Со цел една страна да се пласира што е можно повисоко во резултатите треба да се следат одредени правила. Ова е многу важно бидејќи веќе претходно спомнавме дека колку една страна се пласира повисоко во резултатите на пребарувачите,толку повеќе ќе донесе семрежен сообраќај а со тоа и поголем приход. Следат правила кои е пожелно да се следат за да се постигне претходната цел.
Услуги од SEO професионалци
При ангажирање на SEO професионалци и конслутанти треба да се биде претпазлив на предностите но и на негативностите кои тие ги нудат.Прво што овие професионалци прават е преглед на содржината на страната и структурата.Откако ќе го завршат овој дел преминуваат на давање на технички совет за развојот на Web страната и давање на идеи за создавање на содржината.Иако првобитната цел за којашто овие консултанти се ангажирани е оптимизирање на една Web страна, сепак тие можат да помогнат и во управување на развојот на online бизнис кампањи.Откако содржината е создадена се оди кон барање на клучни зборови.Како дополнителни услуги кои можат да им се дадат на луѓето/компаниите кои ангажираат се SEO Тренинг и експертиза во специгични маркети и географски региони.
Прашања кои би можеле да им се постават на овие професионалци пред склучување на договорот можат да бидат: Иако овие услужниците на SEO услуги нудат голем број услуги и предности, има многу од нив кои играат неетички и коишто се обидуваат да манипулираат со резултатите на пребарувачите на не фер начин. Сето ова може да доведе до бришење на страната од базата на податоци на Google.
Технички водич
Кога станува збор за техничките спецификации треба претходно да се направи тестирање,како на пр.користење на пребарувач за текст,како што е Lynx за проверка на страната, бидејќи најчесто „пајаците” на пребарувачите ја гледаат како Lynx.Ова се прави бидејќи вклучувањето на наизглед убави одлики и додатоци на страна може да ги спречат пребарувачите при регистрирањето на страната, односно таа да биде невидлива за нив.Треба да се добие дозвола за преглед низ страната без „session ID’s” бидејќи во спротивно, може да дојде до нецелосно индексирање на страната. Треба да се осигураме дека web опслужувачот поддржува If-Modified-Since HTTP header. Ова му дозволува на web опслужувачот да му каже на Google дали содржината е изменета од последниот пак кога била пребарана.Некои дополнителни техички спецификации кои треба да се следат се:
Водич за квалитет-специфични принципи
Како специфични принципи за обезбедување на квалитет на една страна треба да избегнуваме скриени текстови или врски и праќање на автоматски барања на Google.Не треба да се пренатрупува содржината со ирелевантни клучни зборови или пак да се дуплицира содржината во повеќе страни.Според начелото за лојална конкуренција не треба да се праќаат вируси, тројани и сл.Доколку страната е во соработка со други,битно е таа да носи корист. Обезбедување на уникатна и релевантна содржина која што ќе го задржи вниманието и лојалноста на корисниците.
Пулмонална хипертензија
Пулмоналната хипертензија е вид на зголемен крвен притисок, кој ги афектира само артериите во белите дробови и десната страна од срцето.Пулмоналната хипертензија започнува во ситните артерии во белите дробови, наречени пулмонални артерии и капилари. Тие го стеснуваат својот лумен или се затнуваат. Ова го отежнува протокот на крв во белите дробови, што пак од своја страна го зголемува притисокот во артериите на белодробието. Како што се зголемува притисокот, десната срцева комора пумпа сè повеќе крв во белите дробови, а тоа доведува до ослабување на срцевиот мускул и евентуално комплетен прекин на срцевата работа.Пулмоналната хипертензија е сериозно заболување кое прогресивно се влошува со тек на време и понекогаш завршува фатално. Иако пулмоналната хипертензија не е излечлива состојба, третманот кој постои ги олеснува симптомите и го подобрува квалитетот на живот.
Симптоми
Знаците и симптомите на пулмоналната хипертензија може да не бидат забележливи во раниот стадиум на болеста. Тоа може да трае неколку месеци, па дури и години. Како што болеста прогредира, симптомите се влошуваат. Симптомите на пулмонална хипертензија вклучуваат:
Етиологија
Срцето е составено од две преткомори и две комори. Секој пат, кога крвта поминува низ срцето, десната комора ја испумпува во белите дробови низ еден голем крвен сад (пулмонална артерија). Крвта во белите дробови го ослободува јаглеродниот диоксид, а го собира кислородот, кој преку дишењето се внесува во белодробието. Оксигенираната крв, односно крвта богата со кислород, потоа преку други крвни садови оди во левата преткомора.Најчесто, крвта лесно протекува низ крвните садови во белите дробови, затоа што крвниот притисок во нив е понизок. Кај пулмоналната хипертензија, зголемениот крвен притисок е предизвикан од промени во клетките кои ги обложуваат пулмоналните артерии. Овие промени предизвикуваат создавање на дополнително ткиво во нив, при што нивниот лумен е блокиран, а тоа го спречува нормалниот проток на крвта, што консеквентно го зголемува крвниот притисок и го оптоварува срцето.
Идиопатска хипертензија
Овој вид се нарекува идиопатска пулмонална хипертензија, поради тоа што не може да се открие конкретната причина за појава на хипертензијата. Се смета дека некои луѓе може да имаат генетски дефект кој доведува до развој на идиопатска пулмонална хипертензија.
Секундарна пулмонална хипертензија
Пулмоналната хипертензија која е предизвикана од некој друг медицински проблем или состојба, се нарекува секундарна пулмонална хипертензија. Овој вид е почест од идиопатската пулмонална хипертензија. Причините за секундарна пулмонална хипертензија вклучуваат:
Дијагноза
Раната дијагноза на пулмоналната хипертензија е тешка и обично не се забележува при рутински преглед. Дури и во подоцнежни стадиуми, знаците и симптомите на ова заболување се слични како кај оние состојби на срцето и белите дробови. Поради ова, лекарот ќе препорача да се направат следниве дијагностички процедури: Како дополнителни тестови, лекарот ќе препорача: Како дополнителни тестови, лекарот ќе препорача:
Терапија
Понекогаш е потребно време за да се пронајде вистинскиот третман за пулмонална хипертензија. Лекувањето најчесто е комплексно и долготрајно. Од медикаментите кои се употребуваат, ќе се споменат: Од хируршките процедури, ќе се споменат:
Акатечки јазик
Акатечкиот е мајански јазик кој е сличен со канхобалскиот јазик и токму поради тоа понекогаш овој јазик се именува како „западноканхобалски јазик“. Акатечкиот се зборува во Сан Мигел Акатан во Гватемала и во мали делови во Мексико.
Грузиска кујна
Грузиска кујна – стилови на готвење и јадења кои се создадени во Грузија и која ја подготвуваат грузиските луѓе ширум светот. Грузиската кујна е единствена за целата земја, но има и некои влијанија од другите европски и блискоисточни кулинарски традиции. Секоја историска покраина на Грузија има своја кулинарска традиција, со варијации како што се мегрелиската, кахетската и имеретската кујна. Покрај разните јадења со месо, грузиската кујна исто така нуди разновидни вегетаријански јадења.
Грузиската кујна е резултат на богатата меѓусебна поврзаност на кулинарските идеи спроведени по трговските патишта, од страна на трговци и патници. Важноста на храната и пијалаците за грузиската култура е најдобро забележана за време празникот наречен супра, кога се подготвува голем асортиман на јадења, проследен со големи количини вино и може да трае со часови. На грузиските празници, улогата на тамадата (оној кој управува со здравиците) е важна и нејзината позиција се почитува.
Грузиските ресторани беа широко распространети во Русија во текот на XX век, благодарение на фактот дека Јосиф Висарионович Сталин бил етнички Грузиец и дека тој особено ја сакал домашната храна и пијалак. Во Русија, сите поголеми градови имаат многу грузиски ресторани, а руските ресторани често имаат грузиски прехранбени производи на нивното мени.
Во земјите од поранешниот Советски Сојуз, грузиската храна е исто така популарна поради населувањето на Грузијците во другите советски републики.
Леб
Традиционалните грузиски лебови се различни и вклучуваат тонис пури, хачапури (леб со сирење), шоти пури и мчади. Традиционално, тие се печат во големи, кружни, добро дизајнирани печки наречени т'оне.
Сосови и зачини
Сосовите и зачините кои најчесто се користат во грузиската кујна се:
Пијалаци
Алкохолните пијалаци од Грузија се чача (бренди) и вина. Некои од најпознатите грузиски вина се пиросмани, алазани, ахашени, саперава и киндџмараули. Винската култура во Грузија датира од пред повеќе од илјада години и многу грузиски вина направени од традиционалните грузиски сорти на грозје кои се малку познати на Запад, како што саперави и ркацители. Грузиското вино е добро познато низ цела Источна Европа и е значајно за националниот извоз, а годишно се извезуваат повеќе од 10 милиони шишиња вино. Грузија е исто така дом на многу пивски брендови, вклучувајќи ги и натахтари, казбеги, арго, кари и кава.
Грос Кордсхаген
Грос Кордсхаген (Groß Kordshagen) — општина во округот Западна Померанија-Риген, во Мекленбург-Западна Померанија, Германија.
Географија
Грос Кордсхаген се наоѓа помеѓу градовите Барт (оддалеченост: 8 км) и Штралзунд (оддалеченост: 18 км). Општината ги вклучува селата Грос Кордсхаген, Арбсхаген и Флемендорф.
Експресионизам
Експресионизам — модернистички правец во уметноста и во книжевноста со средиште во Германија, а својот врв го доживува во годините околу Првата светска војна.
Идеја и појава
Експресионизмот тежнее кон изразување на внатрешните напнатости, екстатичности, визионерството. Во ликовната уметност се забележува посебно акцентирање на боите, а како претходник во слиакрството се смета Ван Гог.
Во литературата, се одликува со истакнување на лирски и драмски форми со слободен стих, екстатичен тон, хиперболичен израз.
Експресионистите ја отфрлаат идејата за прекрасното во вид на склад, хармонија и остварено единство на надворешното и внатрешното. Затоа експресионистите ќе „запрат“ и кога нешто не е докрај доречено. Во сето ова има нешто што потсетува на романтизмот. Оваа сличност не е случајна: и двата правца се спротивставуваат на реализмот.
Експресионизмот зазема посебно место меѓу уметничките правци затоа што зафаќа релативно најшироко подрачје и остава траги сè до нашето време.
Тулон
Тулон (Toulon) — град во јужна Франција и големо пристаниште на Средоземјето. Припаѓа на департманот Вар во регионот Прованса-Алпи-Азурен Брег. Со популација над 170.000 жители (2005) Тулон е петнаесетти град во Франција. Во пошироката градска околина живеат над 570 илјади жители, што го прави Тулон десетта урбана зона по број на жители во Франција.
Литература
Le Chevallier à découvert, Jean-Pierre Thiollet, Laurens Ed., 1998.ISBN 2 911838 51 3.
.
Тегобност (роман)
Тегобност (француски: „La Nausée“) е роман на филозофот егзистенцијалист Жан Пол Сартр издаден во 1938 година. Тоа е негов прв роман. и според негово мислење, едно од неговите најдобри дела.
Романот се случува во Бувил (француски 'Bouville' што буквално би значело, 'Каллив град') град налик Ле Авр, и се однесува на еден историчар, кој станува убеден дека неживите предмети и ситуации ја загрозуваат неговата способност да се дефинира себеси, дека влијаат врз неговата интелектуална и духовна слобода, до степен на тегобност.
Овој роман е едно од канонските дела на егзистенцијализмот и се смета за едно од најдобрите остварувања во егзистенцијалната литература. Ликот Антоан Рокантен е всушност самиот Сартр дури и многу детали од романот се поклопуваат со моментите од животот на авторот.
Делото на македонски за првпат било преведено во 1966 и објавено од издавачката куќа Култура.
Содржина
Еден ден Рокантен со збрканост и страв открива дека нешто се случува во него. Тој почнува да го чувствува оној егзистенцијалистички страв и забележува дека му се јавува одвратност кон реалните нешта. Улиците, низ кои луѓето спокојно се шетаат за него се извор на физичка тегобност, камчето на брегот што ќе го допре со рака, извалканата хартија што се тркала во калта, испотената рака на неговиот познаник... сето тоа го доживува кога ќе ја допре кваката, кога ја гледа чашата со пиво, па дури и кога се гледа себеси во огледалото. Рокантен не може да најде спокојтво ни во сопствената соба каде што е опкружен со обични предмети, ниту на улицата исполнета со луѓе, обични, глупави вршители на секојдневните работи, несвесни за своето постоење.
Бувил за Рокантен претставува работилница составена од подлизурковци и суетни подлеци. Истото чувство го следи и низ прошетката низ уметничката галерија каде што двајца локални прочуени сликари ги имаат направено портретите на сите видни и заслужни личности од градот. За Рокантен тие лица што гледаат спокојно од ѕидовите се само празни траги на нивното некогашно суштествување. Ова чувство на одвратност кон сè и сешто е предизвикано од неговата немоќ да го разбере надворешниот свет и да го смета за нешто што постои само за себе, а не е измислица на духот. Во романот "Тегобност" Сартр го доведува чувството на мачнина до страв и агонија. Рокантен ќе се обиде да побара спас од ова чувство во враќањето на својата некогашна љубов. Но, наместо очекуваното засолниште, тој ќе најде само стари спомени кои се празно минато и едно суштество кое веќе не може да има ништо заедничко со него. Кај Антоан Рокантен чувството и сознанието дека постои почнува да се јавува ненадејно, кога во еден градски парк во Бувил го набљудува коренот на едно големо костеново дрво и доаѓа до сознанието дека фактот за постоењето се состои всушност во присутноста/да постоиш тоа значи да бидеш тука, да егзистираш. Рокантен се труди да ја открие чистата состојба на постоењето, на животот, состојба ослободена од физичкото опстојување. Тој верува дека се доближува до тоа откритие. Оваа верба кај него доаѓа од чувството на среќа што го обзема додека ја слуша плочата со џез музика. Таа мелодија физички не постои, но сепак е тука, таа живее и го исполнува воздухот околу него. Тогаш тој заклучува дека „да постоиш значи да немаш ништо отповеќе“.
Центар Жупа
Центар Жупа (во минатото Вапа) — село и административно седиште на истоимената општина, во областа Жупа, во околината на градот Дебар.
Најголем дел од населението се Македонци-муслимани, но поради политичко-религиски причини се изјаснило како турско население.
Географија и местоположба
Селото се наоѓа во средишниот дел на територијата на Општина Центар Жупа. Селото се наоѓа во областа Дебарска Жупа, сместено на западната падина на планината Стогово. Селото е ридско, сместено на надморска височина од 800 метри.
Низ селото поминува регионалниот пат 2249.
Историја
Селото првично се викало Вапа, кога се двоело и на Горна и Долна Вапа и било целосно населено од христијанско население.
Подоцна, во него се населуваат муслимански семејства од сите други села од областа Дебарска Жупа и тоа било создадено како нова населба наречена Центар Жупа. Ова се случило по 1981 година.
Јакобсдорф (Западна Померанија)
Јакобсдорф (Jakobsdorf) — општина во округот Западна Померанија-Риген, во Мекленбург-Западна Померанија, Германија.
Центар Жупа
Население
Според податоците од 1873 година во „Етнографија на вилаетите Адријанопол, Монастир и Салоника“, селото Горна Вапа имало 15 домаќинства со 47 христијани (Македонци), додека селото Долна Вапа имало 15 домаќинства со 43 христијани (Македонци).
Според статистиката на бугарскиот етнограф Васил К’нчов („Македонија, етнографија и статистика“) од 1900 година, селото Горна Вапа имало 116 жители, сите Македонци христијани, додека Долна Вапа имало 60 жители, сите Македонци христијани. Според егзархискиот секретар Димитар Мишев, („La Macédoine et sa Population Chrétienne“) во 1905 година во Вапа имало 320 Македонци, под врховенството на Бугарската егзархија.
Според пописот од 2002 година, селото имало население од 800 жители, од кои се изјасниле: 80 Македонци, 4 Албанци, 714 Турци и 2 останати.
Целосното муслиманското население на селото се Македонци-муслимани, но поради политичко-религиски причини се пишале како Турци. Во тој однос, треба да се напомене дека селото е населено исклучиво со Македонци, бидејќи жителите попишани како Турци се всушност Македонци-муслимани, како и сите останати жители на селото. Сите жители во селото го говорат македонскиот јазик како нивен мајчин јазик.
Според последниот попис од 2021 година, во селото живееле 354 жители, од кои 33 Македонци, 4 Албанци, 304 Турци и 13 лица без податоци.
Иселеништво
Значаен број од населението се наоѓаат на привремена работа во странство.
Самоуправа и политика
Кон крајот на век, Центар Жупа било село во Дебарската каза на Отоманското Царство.
Селото влегува во рамките на Општина Центар Жупа, која била една од ретките општини, кои не биле променети со новата територијална поделба на Македонија во 2004 година. Во периодот од 1996-2004 година, селото исто така припаѓало на некогашната Општина Центар Жупа.
Во периодот од 1955 до 1996 година, селото се наоѓало во рамките на големата општина Дебар.
Избирачко место
Во селото постои избирачкото место бр. 0561 според Државната изборна комисија, сместено во просториите на основното училиште.
На претседателските избори во 2019 година, на ова избирачко место биле запишани вкупно 1.312 гласачи. На локалните избори во 2021 година, на ова избирачко место биле запишани вкупно 356 гласачи.
Култура и спорт
Навистина овој регион во минатото, па и денес е потенцијален извор на борачи во слободен стил. Традиционалните Ѓуреши, турнири во слободно борење секогаш биле вистинско задоволство за населението од општината и надвор од неа. Последните 4 години, се организирани традиционални турнири во мал фудбал од активисти во општината кои исто така се масовно посетени.
Сточен Пазар (Прилеп)
Сточен Пазар (Прилепска населба)
Оваа населба брои од 1200 до 1300 жители, или околу 380 куќи и се протега во делот помеѓу железничката пруга и градската река.
Населбата Сточен Пазар има само 4 (четири) улици со нивните краци.
Жителите во ова маало потекнуваат воглавно од места помеѓу поранешна Општина Тополчани и поранешна Општина Витолиште, а како нај застапени се жителите на с.Бонче и с.Марул со околу 80% од вкупното население.
Список на темни маглини
Ова е список на темни маглини (наречени и „темни облаци“).
Лакандонски јазик
Лакандонски јазик — мајански јазик кој се зборува на Јукатан во Мексико. Јазикот е сличен со јукатански мајански јазик. Изворно овој јазик се нарекува Hach T'ən или во превод „вистински јазик“, додека лакандонците се нарекуваат Hach Winik  или во превод „вистински народ“. Лакандонците биле трговци и поради тоа имаат позајмено голем број на зборови од чухски јазик и од целталски јазик.
Ришка катедрала
Катедралата во Рига (летонски: Rigas Doms ) е црква која се наоѓа во Рига, Латвија. Таа е протестантска црква, во близина на реката Даугава. Црквата била изградена во 1211 година, во времето на Алберт од Рига, а во текот на 19 век била реновирана. .
Брезов вргањ
Брезов вргањ (лат.Leccinum scabrum) е јадлива печурка во семејството Boletaceae но порано била класифицирана како Boletus scaber. Брезов вргањ е широко распространета печурка во Европа, на Хималаите во Азија и на други места на северната полутопка а се јавува само во микороза со бреза. Расте од јуни до октомври. Оваа печурка, исто така, станува сè почеста во Австралија и Нов Зеланд каде што најверојатно е донесена.
Опис
Шапката е 5-15 см широка. Отпрвин, таа е полутопкична а подоцна станува порамна. Кожата на шапката е кафеава обично со посветол раб; мазна е и сува.
Порите се белузлави на млада возраст, подоцна сиви. Кај постарите примероци, порите на трупот може да се испакнат, додека околу дршката изразено навлегуваат. Покривањето на порите лесно се отстранува од кожата на пилеусот.
Дршката е 5-15см. долга и од 1-3,5см широка, тенка, со бели и темни до црни флеки стеснети нагоре. Основниот мицелиум е бел.
Месото е белузлаво, понекогаш потемнува на допир. Кај младите примероци месото е релативно цврсто, но многу брзо станува сунѓересто и задржува вода, особено при дождливо време. Кога ќе се свари, брезовиот вргањ поцрнува.
Живеалиште и распространетост
Брезов вргањ е европски вид кој е забележан во различни области во светот, најчесто се појавува во урбаните средини. Во Нов Зеланд, се поврзува само со Betula pendula.
Јадливост
Брезов вргањ може да се јаде, но некои водичи сметаат дека неговата вредност не е голема. Може да се кисели во саламура или со оцет. Се користи и во мешани јадења со печурки, пржени или на пареа. Најчесто се собира за исхрана во Финска и Русија.
Неколку извештаи во Северна Америка (Нова Англија и Карпестите Планини) по 2009 година сугерираат дека Брезов вргањ треба да се консумира само со голема претпазливост.
Слични видови
Неколку различни видови на Leccinum печурки се наоѓаат во микориза со брези, и може да се помешаат од аматери и миколозите. L.variicolor има синкаста шaпка. L.oxydabile има поцврсто, розово месо и различна структура на кожата на пилеусот. L.melaneum има потемна боја и има жолтеникави нијанси под кожата на пилеусот и шaпката. L.holopus е поблед и белузлав во сите делови.
Список на држави и зависни територии по број на полициски службеници
Следиов список прави споредба на големината на националните полициски сили и полицајци по глава на жител. Во 2006, анализа на Обединетите Нации покажа средна вредност од 300 полицајци на 100,000 жители. Само девет држави имале помалку од 100 полицајци на 100,000 жители. Најголема медијана на полициски службеници – околу 400 – е забележана во Западна Азија, Источна и Јужна Европа.
Список
{|